Burswood Entertainment Complex

Burswood Entertainment Complex je multifunkčný komplex stojaci na brehu Labutej rieky (Swan River) neďaleko západoaustrálskeho mesta Perth. V komplexe sa okrem kasín a barov nachádza sedem reštaurácií, nočný klub, 2 luxusné hotely (5-hviezdičkový InterContinental a 4-hviezdičkový Holiday Inn), divadlo a stanica vlakov, ktorá zabezpečuje spojenie s mestom. Samostatnou súčasťou komplexu je Burswood Dome, kde sa nachádzajú viaceré športoviská, okrem iného aj tenisové kurty, na ktorých každoročne súťažia zmiešané družstvá v Hopmanovom pohári.